**Ministru kabineta noteikumu projekta**

**Grozījums Ministru kabineta 2009. gada 17.jūnija noteikumos Nr.550 "Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību"**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2009.gada 17.jūnija noteikumos Nr.550 "Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību" (turpmāk – noteikumu projekts) izstrādāts, pamatojoties uz Ministru prezidenta 2017.gada 21.novembra rezolūciju Nr.18/TA-2480, ka Labklājības ministrijas izstrādātajos grozījumos Ministru kabineta 2012.gada 18.decembra noteikumos Nr.913 „Noteikumi par garantēto minimālo ienākumu līmeni” (Nr.91/TA-2480) iekļautā norma, kas nosaka, ka personām, kurām pabalsts garantētā minimālā ienākumu līmeņa nodrošināšanai piešķirts līdz 2017. gada 31. decembrim, ņemot vērā garantēto minimālo ienākumu (turpmāk – GMI) līmeni, kas bija spēkā līdz 2017. gada 31. decembrim, pabalsta apmērs netiek pārskatīts, ja nav mainījušies citi apstākļi, kas bija par pamatu sociālās palīdzības sniegšanai, būtu iekļaujama Ministru kabineta 2009. gada 17. jūnija noteikumos Nr. 550 “Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Sociālo pakalpojumu un sociālās palīdzības likuma (turpmāk – likums) 36.panta pirmajā daļā Ministru kabinetam (turpmāk – MK) doto uzdevumu (Nr.2009-UZD-6125): GMI līmeni *nosaka un katru gadu* saistībā ar gadskārtējā valsts budžeta likuma projektu *pārskata* MK. Šobrīd GMI līmeni nosaka Ministru kabineta 2012.gada 18.decembra noteikumi Nr.913 „Noteikumi par garantēto minimālo ienākumu līmeni”. Labklājības ministrijas izstrādātie grozījumi Ministru kabineta 2012.gada 18.decembra noteikumos Nr.913 „Noteikumi par garantēto minimālo ienākumu līmeni” paredz GMI līmeni pacelt no 49,80 *euro* līdz 53 *euro* personai mēnesi (Nr.91/TA-2480).  Mainoties GMI līmenim, aktuāls ir pārejas periods, jo GMI pabalsta apmēru aprēķina kā *starpību* starp MK vai pašvaldības domes noteikto GMI līmeni katram ģimenes loceklim un trūcīgas ģimenes (personas) kopējiem ienākumiem par laikposmu, kurā ģimenei (persona) noteikts trūcīgas ģimenes (personas) statuss. Atbilstoši Ministru kabineta 2010.gada 30.marta noteikumu Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” 10.punktā noteiktajam trūcīgas ģimenes (personas) statusu piešķir uz laiku no trim līdz sešiem mēnešiem.  Lai risinātu iepriekšminēto problēmu, noteikumu projekts paredz noteikt, ka pašvaldības sociālā dienesta aprēķinātais un piešķirtais GMI pabalsts, kas aprēķināts ar iepriekš spēkā bijušo GMI līmeni, ir spēkā līdz noteiktā termiņa beigām, ja nav mainījušies citi apstākļi, kas bija par pamatu sociālās palīdzības sniegšanai. |
| 3. | Projekta izstrādē iesaistītās institūcijas | Latvijas Pašvaldību savienība. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Statistikas dati liecina, ka laika periodā no 2013.gada līdz 2016.gadam GMI pabalsta saņēmēju skaits samazinājās 2,3 reizes: no 64 408 personām 2013.gadā līdz 27 769 personām 2016.gadā (skatīt 1.tabulu).  1.tabula.   |  |  |  |  |  | | --- | --- | --- | --- | --- | | **GMI pabalsta saņēmēji** | **2013** | **2014** | **2015** | **2016** | | GMI pabalstu saņēmušo personu skaits | 64 408 | 46 026 | 34 218 | 27 769 | | t.sk. bērni | 21 537 | 14 079 | 8 994 | 6 120 | | no tiem bērni ar invaliditāti | 971 | 705 | 508 | 360 | | strādājošas personas | 7 593 | 4 927 | 3 292 | 2 430 | | nestrādājošas personas | 23 753 | 17 692 | 14 083 | 11 779 | | personas bērna kopšanas atvaļinājumā | 2 779 | 1 524 | 922 | 648 | | pilngadīgas personas ar invaliditāti | 5 124 | 4 501 | 4 050 | 3 743 | | pensijas vecuma personas | 3 622 | 3 303 | 2 877 | 3 049 | | *GMI pabalstu saņēmušo personu īpatsvars no trūcīgo personu kopskaita, %* | *47.9* | *44.0* | *41.5* | *40.4* | | *GMI pabalstu saņēmušo personu pirmās kvintiļu grupas pārklājums (privātajās mājsaimniecībās), %* | *16.1* | *11.6* | *8.7* | *7.1* | | *GMI pabalstu saņēmušo personu īpatsvars no privātajās mājsaimniecībās dzīvojošo personu skaita, %* | *3.2* | *2.3* | *1.7* | *1.4* |   Tiek prognozēts, ka GMI pabalsta saņēmēju skaits 2018.gadā pieaugs līdz 29 553 personām.  Ņemot vērā, ka GMI līmeņa pieaugums ir tikai 3,2 *euro*, pašvaldību sociālā dienesta sociālā darba speciālistiem daba apjomu tas praktiski neietekmēs. |
| 2. | Tiesiskā regulējuma ietekme uz tautsaimniecību un administratīvo slogu | Vidējais GMI pabalsta apmērs ir pieaudzis no 30,6 *euro* personai mēnesī 2013.gadā līdz 37,7 *euro* personai mēnesī 2016.gadā. Taču vienlaikus šajā periodā 2,3 reizes samazinājies GMI pabalsta saņēmēju skaits, tātad samazinājies GMI pabalsta saņēmēju pārklājums (skatīt 1.tabulu II.sadaļā).  Noteikuma projektam nebūs ietekme uz tautsaimniecību, kā arī uz administratīvo slogu. |
| 3. | Administratīvo izmaksu monetārs novērtējums | Fiziskām personām, kuras pretendē uz GMI pabalstu, un pašvaldību sociālā dienesta sociālā darba speciālistiem, kuri aprēķinās GMI pabalsta apmēru, nebūs papildu administratīvās izmaksas.  Savukārt pašvaldību domēm vai to sociālajiem dienestiem to administratīvās izmaksas SOPA programmas izmaiņām nepārsniegs 2000 *euro*. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads\*** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets\* |  |  | 0 | 0 | 0 |
| 3. Finansiālā ietekme: |  |  | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets\* |  |  | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets\* |  | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projektu nepieciešams izskatīt vienlaikus ar noteikumu projektu „Grozījums Ministru kabineta 2012.gada 18.decembra noteikumos Nr.913 „Noteikumi par garantēto minimālo ienākumu līmeni” ar aprēķinu, lai no 2018.gada 1.janvāra tiktu noteikts jauns GMI līmenis. GMI līmeņa palielināšana ietekmē pašvaldību budžetu izdevumus un finansiālā ietekme uz pašvaldību budžetiem ir norādīta Ministru kabineta noteikumu projekta „Grozījums Ministru kabineta 2012.gada 18.decembra noteikumos Nr.913 „Noteikumi par garantēto minimālo ienākumu līmeni” anotācijā, kas 2017.gada 8.novembrī iesniegts Valsts kancelejā (Nr.91/TA-2480). | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šīs jomas neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Pašvaldību domes. Labklājības ministrija. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts skar tikai pārejas periodu no viena GMI līmeņa uz citu, tāpēc sabiedrības līdzdalība noteikumu projekta izstrādē nav lietderīga. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldību domes un sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks veikta esošo funkciju un uzdevumu ietvaros. Jaunu institūciju izveide nav nepieciešama. |
| 3. | Cita informācija | Nav |

Labklājības ministrs J.Reirs

Labklājības ministrijas valsts sekretārs I.Alliks

Pavasare 67012661

maruta.pavasare@lm.gov.lv